CELEX: 62021TN0102
Language: da
Date: 2021-02-18 00:00:00
Title: Sag T-102/21: Sag anlagt den 18. februar 2021 — Bastion Holding m.fl. mod Kommissionen

10.5.2021   
            
            
               DA
            
            
               Den Europæiske Unions Tidende
            
            
               C 182/58
            
         
      Sag anlagt den 18. februar 2021 — Bastion Holding m.fl. mod Kommissionen
      (Sag T-102/21)
      (2021/C 182/78)
      Processprog: engelsk
      
         Parter
      
      
         Sagsøgere: Bastion Holding BV (Amsterdam, Nederlandene) og 35 andre sagsøgere (ved advokaterne B. Braeken og X.Y.G. Versteeg)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Principalt annulleres den anfægtede afgørelse C(2020) 8286 final af 20. november 2020 vedrørende ændring af ordning SA.57712 — COVID-19: ordning om direkte støtte til faste omkostninger for små og mellemstore virksomheder, der er berørt af covid-19-udbruddet (SA.59535 (2020/N)), både for så vidt som den vedrører (a) sondringen mellem PMO’er og andre virksomheder og (b) maksimumsbeløbet på 90 000 EUR.
               
            
                  —
               
               
                  Subsidiært annulleres den anfægtede afgørelse for så vidt som den enten vedrører (a) sondringen mellem PMO’er og andre virksomheder eller (b) maksimumsbeløbet på 90 000 EUR.
               
            
                  —
               
               
                  Mere subsidiært annulleres den anfægtede afgørelse i sin helhed.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført to anbringender.
      
                  1.
               
               
                  Første anbringende om, at Kommissionen har undladt at indlede en formel undersøgelsesprocedure, idet den urigtigt har fastslået, at den anfægtede statsstøtteforanstaltning ikke giver anledning til tvivl om, hvorvidt den er forenelig med det indre marked.
               
            
                  2.
               
               
                  Andet anbringende om, at Kommissionen har begået proceduremæssige fejl, idet den anfægtede afgørelse indeholder en utilstrækkelig begrundelse.